b'\n_START_ARTICLE_\nJohannes H\xc3\xa4rmat\n_START_SECTION_\nElulugu\n_START_PARAGRAPH_\nJohannes H\xc3\xa4rmat s\xc3\xbcndis Kreenholmis 27. mail 1876. aastal, tema surmaaeg ja -koht on teadmata. 14-Aastaselt alustas ta Kreenholmi vabriku kontoris t\xc3\xb6\xc3\xb6d \xc3\xb5pipoisina, j\xc3\xa4rk-j\xc3\xa4rgult t\xc3\xb5usis ametiastmetel arve- ja raamatupidajaks, t\xc3\xb6\xc3\xb6tades Kreenholmis kokku 32 aastat. Sealt viis tee edasi linnavolikogusse n\xc3\xb5unikuks ning seej\xc3\xa4rel Narva linnapeaks (aastatel 1922 - 1924). P\xc3\xa4rast seda t\xc3\xb6\xc3\xb6tas linnapea abina ning hiljem uuesti Narva meerina aastatel 1927 - 1930.\n_START_SECTION_\n\xc3\x9chiskondlik tegevus\n_START_PARAGRAPH_\nEesti Punase Risti Narva komitee esimees._NEWLINE_Seltsi "V\xc3\xb5itleja" juhatuse liige._NEWLINE_Rahanduskomisjoni liige._NEWLINE_Tarbijate \xc3\xbchistu "Tulus" asutaja._NEWLINE_Narva \xc3\xbchispanga juhatuse liige._NEWLINE_Narva viinalao ja kaupluste juhataja._NEWLINE_Edendas Narva Puu- ja Rauat\xc3\xb6\xc3\xb6kooli asutamist ja arengut.'